Elektrostatička indukcija
<s>Električna influencija (lat. influentia, od influere – "utjecati, prodirati"), električna pobuda ili elektrostatička indukcija je  pomicanje, razdvajanje i preraspodjela električnih naboja na vodljivom, izvorno neutralnome tijelu koje se nalazi u električnom polju.</s><s>Ako se na primjer takvo tijelo stavi u blizinu pozitivno nabijena predmeta, dio tijela bliži predmetu postat će negativno, a udaljeniji dio pozitivno nabijen.</s><s>Elektrostatska pobuda je posljedica djelovanja električne sile na električne naboje koje prenose slobodnopokretljivi (vodljivi) elektroni.</s>

<s>Objašnjenje 
Svaki električni vodič koji nije električan ima izvjesnu količinu pozitivnog i negativnog elektriciteta.</s><s>U električnom polju nastane odjeljivanje elektriciteta na vodiču.</s><s>Zbog gibanja elektrona javlja se na bližoj strani električnog tijela suprotan elektricitet, a na daljoj strani istoimeni elektricitet.</s><s>Ta pojava da neko tijelo postane električno u blizini drugog električnog tijela zove se električna pobuda ili influencija, odnosno elektrostatička indukcija.</s><s>Influencijom vodič može postati električan ako ga spojimo sa zemljom dok se još nalazi u električnom polju, pa tu vezu sa zemljom prekinemo prije nego što ga uklonimo iz električnog polja.</s><s>Vodič onda ima protivan električni naboj od tijela koje ga je proizvelo.</s>

<s>Pojava električne influencije iskorišćuje se za zaštitu od električnog polja.</s><s>Ako na primjer imamo transformator visokog napona s visokonaponskom elektrodom, postavlja se u blizini čelična mreža koja privlači na sebe silnice električnog polja, koje se stvore oko nabijene elektrode, pa u prostoru iza zaštitne mreže nema utjecaja od toga električnog polja.</s>

<s>Elektroskop</s>

<s>Da bismo utvrdili da li je neko fizikalno tijelo električno ili nije, služi nam mjerni instrument koji se zove elektroskop.</s><s>On se sastoji od metalnog štapa koji je izolirano smješten u staklenoj kućici.</s><s>Na štapu vise dva lagana metalna listića od aluminija, a na gornjem kraju štapa nalazi se metalna kuglica.</s><s>Podnožje elektroskopa je uvijek spojeno sa zemljom.</s><s>Čim dotaknemo kuglice elektroskopa električnim tijelom, elektroskop se nabije, a listići se razmaknu jer se istoimeni električni naboji odbijaju.</s><s>Spojimo li kuglicu elektroskopa sa zemljom, ili je dotaknemo rukom, listići će se naglo sklopiti jer je elektricitet odveden u zemlju.</s><s>Približimo li elektroskopu, nabijenom pozitivnim elektricitetom, drugo tijelo koje je pozitivno nabijeno, povećat će se otklon listića.</s><s>Taj se otklon smanji ako mu približimo negativno električno tijelo.</s><s>Na taj način možemo pomoću elektroskopa odrediti predznak električnog naboja.</s><s>Ako elektroskop ima skalu na kojoj se može mjeriti kut otklona, zove se elektrometar.</s>

<s>Dielektrična polarizacija</s>

<s>Električna influencija zbiva se i u električnom izolatoru koji se zove dielektrik.</s><s>Približimo li nabijenom elektroskopu izolator, listići elektroskopa će malo pasti, što se objašnjava električnom influencijom u dielektriku.</s><s>Raznoimeni elektricitet bližeg kraja dielektrika privlači jedan dio električnog naboja koji se nalazi na elektroskopu, pa se naboj smanjuje na njegovim listićima.</s><s>U dielektriku su svi elektroni nerazdvojno vezani s pozitivnim atomskim jezgrama, pa se u dielektricima pozitivni i negativni naboji mogu samo premještati jedan prema drugome.</s><s>Najjednostavniji oblik neutralne molekule je dipol koji se sastoji od pozitivnog i negativnog naboja.</s><s>Ako nema vanjskog električnog polja, ti su dipoli porazbacani bilo kako.</s><s>Međutim, kad se dielektrik nalazi u električnom polju, na primjer između nabijenih ploča, dipoli se djelomično poređaju u smjeru toga polja, to jest pozitivni se naboji orijentiraju prema jednom kraju tijela, a negativni prema drugome.</s><s>Dielektrik u kojem je izvršen poređaj dipola u smjeru električnog polja zove se polarizirani dielektrik, a sam poređaj dipola u dielektriku zove se dielektrična polarizacija.</s>

<s>Izvori</s>

<s>Elektromagnetizam</s>

